Работнікі добра абучаныя - качагары, станочнікі, вадзіцель пагрузчыка, паколькі вытворчасць выбухованебяспечная. Як адзначыў намеснік дырэктара ТАА “Эліс” Леанід Арэхаў, усе яны высакакласныя спецыялісты, якія сочаць за давераным ім абсталяваннем. Кожны рабочы разумее, што калі сапсуе станок, то застанецца без справы. Для ўхілення непаладак у тэхналагічным абсталяванні на прадпрыемстве ёсць рамонтная служба. Яна выконвае нават складаны рамонт. Дзякуючы таму, што ў Смаргоні знаходзяцца металаапрацоўчыя прадпрыемствы – агрэгатны завод і завод аптычнага станкабудавання, “Эліс” звяртаецца да іх, калі неабходна вытачыць якую-небудзь складаную дэталь.